
	Repartizat pentru aviz comisii specialitate:1)Comisia nr.1 cu adresa nr. ....... din ......09.2024;2) Comisia nr.2  cu adresa nr. .......... din .....09.2024 și  Comisia nr.3 cu adresa nr. ...... din .....09.2024




RAPORT
[bookmark: _Hlk176170165]al  P.H.C.L. nr.48 din 02.08.2024 pentru  acordarea unui mandat special  domnului Gheorghe -Daniel APOSTOL , viceprimar ,reprezentantul comunei  Bărcănești , jud.Prahova, pentru a vota   în   A.G.A. a Asociatiei de Dezvoltare Intercomunitara "Mobilitate Prahova" contractarea  a unui "Studiu privind mobilitatea  în zona de influență a ADI "Mobilitate Prahova"


            Luând în considerare referatul de aprobare al domnului primar Gheorghe Dima înregistrat sub nr. 18.366 din 02.09.2024, în calitate de inițiator al acestui proiect de hotărâre  conform dispozițiilor art. 136 alin.(1) din Ordonanța de urgență a Guvernului  nr. 57/2019 privind Codul administrativ , cu modificările și completările ulterioare;
În calitate de compartiment de resort din cadrul aparatului de specialitate al primarului comunei Bărcănești , prin aplicarea dispozițiilor prevăzute de art. 136 alin. (3)  din Ordonanța de urgență Guvernului  nr. 57/2019 privind Codul administrativ, cu modificările și completările ulterioare, prezint, ca instrument de prezentare și motivare , următorul raport de specialitate :
[bookmark: _Hlk167780569] Prin Hotărârea Consiliului Local al Comunei Bărcănești nr. 47 din 19.07.2022, comuna Bărcănești s-a asociat cu Consiliul Judetean Prahova si cu alte unitati administrative teritoriale din judetul Prahova în Asociatia de Dezvoltare Intercomunitara “Mobilitate Prahova”.
Ulterior, prin Hotărârea Consiliului Local al Comunei Bărcănești nr. 66  din 09.11.2022, HCL Bărcănești nr.47/ 19.07.2022 a fost modificată, în sensul înlocuirii Statutului.
Cooperarea colectivităţilor şi autorităţilor locale din Județul Prahova în domeniul serviciului public de transport local, pe raza de competenţă a unităţilor administrativ-teritoriale membre, este de importanta majora.
Pentru atingerea acestui deziderat, Asociaţia de Dezvoltare Intercomunitară ”Mobilitate Prahova” are ca scop general, cooperarea unităților administrativ-teritoriale care o compun în scopul înfiinţării, organizării, reglementării, finanţării, exploatării, monitorizării şi gestionării în comun a serviciului de public de transport local, pe raza de competenţă a unităţilor administrativ-teritoriale membre, precum şi îmbunătățirea mobilității integrate prin administrarea coordonată și finanțarea corespunzătoare a serviciilor publice de transport local în zona de influență în transport a Județului Prahova.
Membrii acestei asociații sunt localitățile Ploiești, Băicoi, Boldești- Scăeni, Plopeni, Ariceștii Rahtivani, Blejoi, Bucov, Berceni, Bărcănești, Brazi, Păulești, Târgșoru Vechi, Valea Călugărească. 
Asociația este mandatată prin hotărâri ale autorităților deliberative ale Asociaților să exercite, în numele și pe seama acestora, dreptul de a delega gestiunea Serviciului, transferată în responsabilitatea ei, inclusiv de a administra și exploata din domeniul public și/sau privat al unităților administrativ-teritoriale membre care alcătuiesc, sisteme de utilități publice aferente scopuluiacesteia. 
Forma de gestiune a Serviciului va fi gestiunea delegată, care se va realiza, în baza unui/mai multor contract/contracte de delegare a gestiunii denumit în continuare Contract de delegare atribuit unui operator, conform prevederilor Legii nr. 51/2006, republicată, cu modificările şi completările ulterioare și ale legilor speciale aplicabile.	 Obiectivele Asociației sunt următoarele: 
a)	sa reabiliteze și să modernizeze infrastructura de transport conform Planului de Dezvoltare a Mobilității;
b)	să înființeze/dezvolte/modernizeze serviciul de transport public local de persoane în interiorul localităților și între localitățile membre ale Asociației pe raza de competență a unităților administrativ-teritoriale membre, precum și să realizeze în comun proiecte de investiții publice de interes zonal sau regional destinate înființării, modernizării și/sau dezvoltării, după caz, a sistemelor de utilități publice aferente serviciului public de transport local, pe baza Planului de Dezvoltare a Mobilității;
c)	să elaboreze și  să aprobe strategia de dezvoltare a serviciului de transport public local din cadrul Asociației.
d)	masurile prevăzute în Planul de Dezvoltare a Mobilității, necesare a fi implementate de către Asociație, vor fi aduse la cunostiinta de catre Asociatie, in scris, autoritatilor deliberative ale fiecarui asociat. In termen de 30 de zile de la primirea documentului, autoritatile deliberative vor aproba prin hotarare de Consiliu Local sau Consiliu Judetean sau vor aduce obiectiuni scrise cu privire la masurile propuse in PDM pentru aria de competenta.Fiecare autoritate deliberativa va numi o comisie care va discuta obiectiunile cu privire la masurile de implementat, cu Asociatia.Refuzul numirii comisiei sau refuzul adoptării masurilor discutate, de către comisie cu Asociația, din Planul de Dezvoltare a Mobilității pe o durata mai mare de 30 de zile, de la data finalizării discuțiilor dintre cele doua părți, da dreptul Asociației sa implementeze masurile din PDM in numele si pentru respectivul Asociat, cu excepția situației in care autoritatea deliberativa locala decide retragerea din Asociație, in condițiile prevăzute de acest statut.
e)	să monitorizeze derularea proiectelor de investiții în infrastructura tehnico-edilitară aferentă Serviciului
f) să constituie interfata pentru discuții și să fie un partener activ pentru autoritățile administrației publice locale în ceea ce privește aspectele de deszvoltare și de gestiune a serviciului public de transport local, în scopul de a coordona politicile și acțiunile de interes general;
g)	să elaboreze și să aprobe caietul/caietele de sarcini și regulamentul/ regulamentele serviciului public de transport local din cadrul Asociației;
h)	să elaboreze și să aprobe documentațiile de atribuire a contractului/contractelor de servicii publice și să stabilească condițiile de participare, criteriile de selecție a operatorilor, cu excepția situatiei atribuirii Serviciului public de transport public local confom prevederilor legale;
i)	să încheie contractul/contractele de servicii publice cu operatorul/operatorii, în numele și pentru unitățile administrativ-teritoriale membre implicate, în conformitate cu normele legale în vigoare;
j)	să monitorizeze executarea contractului/contractelor de servicii publice și să informeze regulat membrii săi despre aceasta, să urmărească îndeplinirea obligațiilor asumate de operatori (îndeosebi în ceea ce privește realizarea indicatorilor de performanță, executarea lucrărilor încredințate operatorilor și calitatea serviciului public de transport public local furnizat utilizatorilor) și, în conformitate cu mandatul primit și cu prevederile contractuale, să aplice penalitățile contractuale;
k)	să identifice și să propună oportunități de finanțare a proiectelor de investitii în infrastructura tehnico-edilitară aferentă serviciului public de transport public local;
l)	să  îmbunătățească planificarea invcstitiilor în infrastructura tehnico-edilitară aferentă Serviciului;
m)	dezvoltarea și implementarea de activitati și proiecte ce au ca scop protecția mediului înconjurător, reducerea efectelor negative produse de schimbările climatice și a impactului sectorului energetic asupra mediului;
n)	să reducă impactul negativ social și de mediu în ceea ce privește proiectele de infrastructură de transport;
o) să elaboreze și să aprobe caietul/caietele de sarcini pentru elaborarea Planului de Dezvoltare a Mobilitatii, in aria de competenta a Asociatiei. Cerintele minime specific fiecarui asociat care vor sta la baza elaborarii Caietului de Sarcini pentru PDM vor fi stabilite de catre fiecare membru al Asociatiei, in parte, si vor fi aprobate prin hotarare a Consiliului Local sau Judetean, dupa caz, in termen de maximum 30 zile calendaristice de la data primirii solicitarii.Neadoptarea in termen de 30 de zile calendaristice a unei hotarari pentru elaborarea unor cerinte minimale, da dreptul Asociatiei sa elaboreze Caietul de Sarcini in numele si pentru respectivul Asociat.
p)	alte activități desfășurate conform legislației în vigoare.
(2)	Pentru realizarea obiectivelor  prevăzute prin prezentul statut asociatii, mandatează Asociația să exercite în numele și pentru unitățile administrativ-teritoriale membre următoarele atribuții legate de serviciul de transport public local :
a) să pună în aplicare și să monitorizeze prevederile măsurile prevăzute în Planul de Dezvoltare a Mobilității privind dezvoltarea serviciului, a programelor de reabilitare, extindere și modernizare a sistemelor de utilități  publice existente și legate de furnizarea serviciului  public de transport  local, precum și a programelor de înființare a unor noi sisteme, inclusiv cu consultarea operatorilor;
b) să elaboreze și să aprobe regulamentele serviciilor, a caietelor de sarcini, a contractelor de furnizare/prestare a serviciilor și a altor acte normative locale referitoare la serviciul public de transport local, pe baza regulamentelor-cadru, a caietelor de sarcini-cadru și a contractelor-cadru de furnizare/prestare, ori a altor reglementari-cadru elaborate și aprobate de autoritățile de reglementare competente;
c)	să stabilească, ajusteze, modifice și să aprobe prețurile, tarifele și taxele speciale, cu respectarea normelor metodologice elaborate și aprobate de autoritățile de reglementare competente;
d)	să stabilească și să aprobe ajustarea sau modificarea prețurilor și tarifelor pentru serviciile de utilități publice, după caz, pe baza avizului de specialitate emis de autoritățile de reglementare competente;
e) să asigure protecția și conservarea mediului natural și construit;
f) să gestioneze  si să administreze serviciul public de transport local pe criterii de competitivitate și eficiență economicăși managerială, având ca obiectiv atingerea și respectarea indicatorilor de performanță a serviciului, stabilit prin contractul de servicii publice, respectiv prin hotarârea de dare în administrare;
h)	să elaboreze și să aprobe strategia proprie în vederea îmbunătățirii și dezvoltării serviciului public de transport local, utilizând principiul planificării strategice multianuale;
i)	să promoveze dezvoltarea  și/sau reabilitarea infrastructurii tehnico-cdilitare aferente sectorului de transport public local și programe de protecție a mediului pentru activitățile și serviciile poluante;
j)să consulte asociațiile utilizatorilor serviciilor publice de transport în vederea stabilirii politicilor și strategiilor locale și a modalităților de organizare și functionare a serviciului public de transport local;
k)	să informeze periodic utilizatorii asupra stării serviciului de transport local și asupra politicilor de dezvoltare a acestuia;
l)	sa medieze și să soluționeze conflictele dintre utilizatori și operatori, la cererea uneia dintre părți;
m)	să monitorizeze și să controleze modul de respectare a obligațiilor și responsabilităților asumate de operatori prin contractele de servicii publice cu privire la: respectarea indicatorilor de performanță și a nivelurilor serviciilor, ajustarea periodică a tarifelor conform formulelor de ajustare negociate la încheierea contractelor de servicii publice, respectarea Legii concurentei nr. 21/1996, republicată, exploatarea eficienta și în condiții de sigurantă a sistemelor de utilități publice sau a altor bunuri aparținând patrimoniului public și/sau privat al unităților administrativ-teritoriale,calitatea serviciilor, asigurarea protecției mediului și a domeniului public, asigurarea protecției utilizatorilor;
n)	să stabilească cerințele și criteriile de participare  și selecție a operatorilor la procedurile  organizate pentru atribuirea contractelor de servicii publice;
o)	să solicite informații de la operator cu privire la nivelul și calitatea serviciului prestat și cu privirela modul de întreținere, exploatare și administrare a bunurilor din proprietatea publică sau privată a unităților administrativ-teritoriale, încredințate pentru realizarea serviciului public de transport local;
p)	să invite operatorul pentru audieri, în vederea concilierii diferendelor apărute în relația cu utilizatorii serviciilor;
q)	să sancționeze operatorul în cazul în care acesta nu operează la nivelul indicatorilor de performanțăși eficiență la care s-a obligat și nu asigură continuitatea serviciilor;
r)	să refuze, în condiții justificate, aprobarea stabilirii, ajustării sau modificării prețurilor și tarifelor propuse de operator, iar pentru serviciile care funcționează în condiții de monopol, să solicite avizul autorităților de reglementare competente;
s)	autoritățile administrației publice locale au dreptul să rezilieze unilateral contractele de servicii publice și să organizeze o nouă procedură pentru încredințarea acestora, dacă constată și dovedesc nerespectarea repetată de către operatori a obligațiilor contractuale și dacă operatorii nu adoptă programe de măsuri care să respecte condițiile contractuale și să asigure atingerea, într-un interval de timp prestabilit, a parametrilor asumați.
(3)	Asociația poate organiza sistemul public de transport în gestiune delegată, prin hotărârea autorităților deliberative asociate, conform legii.
Statutul Asociatiei de Dezvoltare Intercomunitara "Mobilitate  Prahova", la art. 21  prevede că hotărârile luate  în exercitarea atribuțiilor prevăzute la art. 16 alin.(3) lit.i) și art.20 lit,j)-n) și lit. p)-q) nu pot fi votate  de  reprezentanții  asociațiilor în Adunarea Generală a Asociației decât în baza unui  mandat special, acordat expres, în  prealabil, prin hotărâre a autorității deliberative     a asociatului al cărui reprezentant este .
	În data de 29.08.2024, ADI „Mobilitate Prahova”, prin adresa nr. 31,  înregistrată la Primăria Comunei Bărcănești sub nr. 18.320 din 30.08.2024 ,  a   informat  membrii Adunării Generale a Asociaților de necesitatea  acordării unui mandat special de către Consiliile locale sau Consiliul Județean pentru contractarea unui "Studiu privind mobilitatea  în zona de influență a ADI "Mobilitate Prahova".
Studiul va cuprinde :
-analiza situației actuale a transportului public de persoane în zona de influentă a ADIMOBILITATE PRAHOVA;
-fundamentarea înființării serviciului de transportpublic de persoane;
-evaluarea fluxurilor de călători în zona de studiu;
-propunerea rețelei de trasee de transport public la nivelul zonei;
-elaborarea programului de transport pe traseele propuse cu stabilirea necesarului de parc auto și a capacității vehiculelor;
-stabilirea investițiilor necesare pentru implementarea serviciului de transportpublic la nivelul zonei de influentă a ADI MOBILITATE
PRAHOVA, a caracteristicilor tehnice minimale de care trebuie să dispună mijloacele de transport și echipamentele conexe;
-stabilirea modalității de gestiune a serviciului de transport public la nivelul zonei de influentă a ADI MOBILITATE PRAHOVA studiu de oportunitate cu elaborarea documentației aferente atribuirii gestiunii serviciului de transport public la nivelul zonei de influentă a ADI MOBILITATE PRAHOVA.

Având în vedere cele prezentate anterior, propun Consiliului Local al Comunei Bărcănești  spre analiză  și dezbatere  în  plen , Proiectul de hotărâre nr. 48 din 02.09.2024 acordarea unui mandat special  domnului Gheorghe -Daniel APOSTOL , viceprimar ,reprezentantul comunei  Bărcănești , jud.Prahova, pentru a vota   în   A.G.A. a Asociatiei de Dezvoltare Intercomunitara "Mobilitate Prahova" contractarea  a unui "Studiu privind mobilitatea  în zona de influență a ADI "Mobilitate Prahova"


 Secretar general al comunei ,

………………………………
Nicoleta SAVU

